**ΑΣΚΗΣΕΙΣ ΠΡΟΕΤΟΙΜΑΣΙΑΣ ΕΡΓΑΣΙΑΣ ΜΑΘΗΜΑΤΟΣ**

Επινοήστε τα παρακάτω:

1. μία περίπτωση ακατέργαστης και μία κατεργασμένης οπτικής εμπειρίας,
2. 4-5 εκμαιευτικές ερωτήσεις που θα συζητάτε με το παιδί ενώ σχεδιάζει την οικογένειά του. Μπορείτε εναλλακτικά να κάνετε αυτήν την άσκηση έχοντας ένα συγκεκριμένο σχέδιο παιδιού υπόψη.
3. δραστηριότητες κινητικής προθέρμανσης και εκμαιευτικές ερωτήσεις πριν τα παιδιά σχεδιάσουν ένα θέμα του τύπου «Τι θα γινόταν εάν...» ή «Βάζοντας/δένοντας τα παπούτσια μου».
4. δύο ασκήσεις όπου τα παιδιά θα σχεδιάσουν μία παραλλαγή του ίδιου θέματος, πχ. ένα χαμογελαστό πρόσωπο, ένα λυπημένο, ένα θυμωμένο κλπ.
5. μία άσκηση όπου τα παιδιά πρέπει να σχεδιάσουν κάτι γρήγορα και μετά αργά (ή το αντίθετο).
6. ένα θέμα σχεδίου/ζωγραφικής κατάλληλο να εκτελεστεί με τα παιδιά ξαπλωμένα στο πάτωμα και ένα κατάλληλο για καβαλέτο.
7. οργανώσετε εκ των προτέρων μία ομαδική εργασία τοιχογραφίας (υλικά, κατανομή εργασίας, τοποθέτηση στον χώρο, ρόλοι, διάρκεια, θέμα κλπ).
8. ερωτήσεις που θα κατευθύνουν τα παιδιά στην περιγραφή, ερμηνεία και κρίση του έργου «Κυρία Μονέ με παρασολ».
9. επιλέξτε ένα γλυπτό το οποίο θα χρησιμοποιήσετε για να παρακινήσετε τα παιδιά να μετατρέψουν την οπτική εμπειρία σε κινητική.
10. το λεξιλόγιο που θα σας είναι χρήσιμο για να κατευθύνετε δραστηριότητες πηλού.
11. προτείνετε ή επινοήστε μία ιστορία η οποία μπορεί να αναπαρασταθεί σε επεισόδια σε μικρά κομματάκια χαρτί.
12. Ψάξτε την ιστοσελίδα [www.texnipedia.gr](http://www.texnipedia.gr) για δραστηριότητες που αναπτύσσουν/καλλιεργούν την οπτική αντίληψη.

Αυτές οι ασκήσεις μπορούν να θεωρηθούν προσχέδια της τελικής εργασίας σας.